2.3 Die toebels - die toebels kom help! By OpenStax | Jobilize.com
2.3 Die toebels - die toebels kom help!
Die toebels kom help!
Die Wapse het elke dag gewag vir Willie om terug te kom. Sou hy betyds wees? Wat as hy nog baie lank wegbly? Waar gaan hulle kos vandaan kry?
Gelukkig was almal verniet bekommerd. Willie was na vier dae terug in die bos. Jy kan seker dink hoe bly die Wapse weer was om hom te sien! Willie het omtrent soos 'n held gevoel! En hy het baie goeie nuus gehad! Die Toebels was op pad! Party van hulle het reeds begin grawe aan die kant van die bos en ander is op pad na die Wapse om hulle in die bos te help. Die Toebels bring ook kos saam vir al die honger Wapse. Daardie aand het die Wapse en al die bosdiere tot laat gesing en gedans!
Kyk of jy hulle liedjie kan sing!
Grootoog weet wat om te doen,
en ons is almal bly!
En Grootoog? Hy het gaan slaap! Want hoewel uile in die dag slaap, moes hy die hele dag wakker bly om vir die Wapse raad te gee. Hy was moeg, en noudat die probleem weer opgelos is, het hy eers 'n uiltjie gaan knip!
Lees weer die liedjie wat die Wapse in die storie gesing het. Die woorde het deurmekaar geraak? Kyk of jy die woordjies kan verbind om weer die liedjie te maak.
Watter klankie hoor jy laaste? Voltooi die woordjie.
Ek ken my klanke!
Teken 'n prent om te wys hoe die Toebels die Wapse help. Skommel die woorde om 'n sin te maak wat by jou prent pas.